*Za ostale upotrebe, v. Sunshine.*

**Sanšajn** je beogradski hip-hop/metal sastav koji je 1993. godine osnovao pevač Branko Bojović, poznat i kao Bane Sanšajn, ili Bane Džimbrovski. Pored njega, članovi grupe su bili Bogi (vokal), Đole Ramirez (vokal, tekstopisac), Staća (gitara), Kojot (bas), DJ Andrej (skreč, ritam mašina, klavijature), Buca, Jole i Nefa (bubnjevi).
Bane i Đole 1993. osnivaju bend kome je Bane dao ime **Sanšajn** po prodavnici ploča u Denveru u kojoj se prodavale ploče sa crnačkom muzikom. Posle dosta klupskih nastupa u beogradskim klubovima, uspevaju da objave svoj prvi album pod nazivom *Ljubavna likvefakcija*. Pesma *Žaklina traži sponzora* postaje veliki hit i tokom i 1996. se radi na narednom albumu koji je po izlasku **Sanšajn** uzdigao dosta visoko i doneo veliku popularnost, pre svega pesmom *Misli mene gone*, koja je nedeljama bila hit na radio stanicama, a spot za tu pesmu se konstantno vrteo na televiziji. Drugi album je nazvan *Š. G. T. M.* i izašao je za *Metropolis rekords*, tada najznačajniju izdavačku kuću u rok muzici. Uvidevši neophodnost lajv nastupa koji nije klasičan hip-hop nastup, jer je bend stekao široku publiku, Bane odlučuje da okupi ljude koji bi svirali u bendu. Tako Bogi postaje treći vokal, gitarista postaje Staća iz tadašnje hevi-metal grupe *Bladbet*, dok je bas-gitaru zasvirao Kojot iz hard-kor grupe *Ajzbrn*, a za gramofonima se našao DJ Andrej, a bubnjar postaje Buca. Ovako okupljeni njih sedmorica početkom 1997. održavaju dvodnevni koncert u KST-u pred oduševljenom publikom i tako su najavili svoju nadolazeću popularnost i energija koju su širili na nastupima je ponela tadašnje mlade ljude i opredelila ih da slušaju *Sanšajn*. Te godine na muziku grupe *Plejboj* Đole Ramirez je napisao tekst za veliki hit *Kokain* koji se uskoro pojavio postao jako popularna pesma, koju je ispratio i spot u kome se po prvi put pojavio ceo bend, a za spotove u tom periodu im je bio zadužen *Mehanikal dak* u kome je, inače, Bogi radio. Veliki koncert u Hali sportova okuplja nekoliko hiljada ljudi 14.02.1998. na Dan zaljubljenih i taj koncert do tada je retko koji srpki bend moga da napravi i održi pred tolikom publikom. Predgrupa je bila *Ajzbern*. Tokom 1998. se radilo na trećem albumu koji je možda i najbolji i muzički najraznovrsniji od svih. Izlazi krajem 1998. pod nazivom *Neću da se predam*, a prateći spot je bio za pesmu *Iza horizonta*, koji do tada kao takav spot nije viđen kod nas i uburkao je javnost zbog toga što je neko uspeo da vidi političku pozadinu samog spota. Ubrzo nastupa bombardovanje i rat, ali bend ne prestaje sa svirkom, pa su nastupi uredno održavani širom Srbije.

Diskografija
------------

* *Ljubavna likvefakcija*, 1995, Jugodisk
* *Š. G. T. M.*, 1996, Metropolis
* *Kokane* (singl), 1997, Metropolis
* *Ljubavna likvefakcija*(reizdanje), 1995, Metropolis
* *Neću da se predam*, 1998, Metropolis
* *Lajv!* (koncertni album), 2001, Metropolis
* *Ša bilo?!*, 2002, Komuna
* *Again gettin' wicked* (singl), 2005, Komuna
* *Fight the devil*, 2007, Multimedia records

Spoljašnje veze
---------------

* O grupi Sanšajn Arhivirano 2008-01-15 na Wayback Machine-u (`sh`)
* Bane Bojović - intervju[*mrtav link*] (`sh`)
* Nismo mi izmislili vulgarnost Arhivirano 2008-10-06 na Wayback Machine-u (`sh`)
* U modi je hip-hop sa simfonijskijm orkestrom Arhivirano 2007-05-22 na Wayback Machine-u (`sh`)
* Malo je danas originalnih grupa kao što je Sanšajn Arhivirano 2007-06-10 na Wayback Machine-u (`sh`)
* Biografija grupe (`en`)